Maqedonia në prag të referendumit
Të dielën në Maqedoni mbahet referendumi për ndryshimin e emrit të vendit, në bazë të marrëveshjes së qershorit me Greqinë
Referendumi i së dielës shikohet si historik nga faktorët që e përkrahin atë, popullata dhe nga komuniteti ndërkombëtar prej nga javëve të fundit kanë shprehur mbështetje të fuqishme. Një rezultat pozitiv do t’ia hapte Maqedonisë dyert e anëtarësimit në NATO dhe për përshpejtimin e procesve integruese drejt Bashkimit Evropian. Ndryshimi i emrit në Republika e Maqedonisë së Veriut është kushti për këtë dhe pak mbi 1 milion e 800 mijë votues e kanë në duar fatin e vendit të tyre. Sot ( e shtunë) votojnë kategoritë e personave të pamundur, ata që ndodhen nëpër burgje, por dhe diaspora e Maqedonisë. “Tanimë janë hapur qendrat e votimit në përfaqësitë tona diplomatike konsullore në vendet e huaja ku kanë shprehur interes 2694 votues për të votuar”, tha zëdhënësja e Komisionit Shtetëror të Zgjedhjeve (KSHZ), Lupka Guguçevska. Autoritetet kanë paralajmëruar se çdo përpjekje për pengim, kërcënime dhe shantazh ndaj votuesve do të ndëshkohet sipas ligjit. Një numër i madh i vëshguesve të brendshëm dhe të jashtëm kanë shfaqur interes për ta ndjekur procesin. “”, bëri të ditur Admir Shabani i këtij komisioni. Kundërshtarët e referendumit thonë se marrëveshja me Greqinë për ndryshimin e emrit e vë Maqedoninë në një pozitë inferiore ndaj shtetit fqinj, se i dëmton interesat kombëtare dhe shtetërore dhe në veçanti identitetin dhe gjuhën maqedonase. Maqedonasit, sipas tyre, do të quhen maqedono-veriorë nëse marrëveshjes i jepet dritë jeshile në referendum dhe kjo do ta ndërpriste vazhdimësinë e qenies së tyre historike, kombëtare e kulturore. Nga ana tjetër, pushteti dhe përkrahësit e ndryshimit te emrit e shikojnë çështjen vetëm tek dallimi i kësaj dhe rajonit të Maqedonisë në Greqinë veriore, duke ia shtuar Republikës së Maqedonisë një atribut gjeografik, pra Maqedoni e Veriut. “Populli, gjuha institucionet do të mbeten maqedonase”, ka siguruar kryeministri Zoran Zaev. Që referendumi të quhet i sukseshëm, pak më tepër se 903 mijë votues duhet të dalin në të dhe prej tyre të paktën 451.585 të votojnë pro pyetjes: A jeni për anëtarësim në NATO dhe BE duke e përkrahur marrëveshjen me Greqinë për ndryshimin e emrit të Republikës së Maqedonisë?